Din informațiile preliminare ale Brigării Rutiere a Capitalei, șoferul unei mașini care se deplasa pe str. Aleea Budacu a virat pe bd. Basarabia și a surprins și accidentat un pieton angajat în traversarea străzii.
În urma impactului, pietonul a decedat la fața locului.
Șoferul a fost testat cu aparatul Alcooltest, iar rezultatul indicat a fost 0.
Polițiștii fac cercetări la fața locului în vederea stabilirii cu exactitate a cauzelor și condițiilor în care s-a produs accidentul de circulație.
Traficul rutier este restricționat pe bd. Basarabia dinspre șos. Morarilor către bd. Chișinău.
(sursa: Mediafax)